**Broj RKP-a:** 28348

**Matični broj:** 02544369

**OIB:** 82071829681

**Naziv obveznika:** Općina Gornja Stubica

**Pošta i mjesto:** 49 245 Gornja Stubica

**Ulica i kućni broj:** Trg Svetog Jurja 2

**Razina:** 22

**Šifra djelatnosti:** 8411 – Opće djelatnosti javne uprave

**Šifra općine: 125**

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA 2024. DO 30. RUJNA 2024.**

Financijski izvještaji koji se sastavljaju za razdoblje od 01.siječnja 2024. do 30.rujna 2024. godine jesu:

1. Izvještaj o prihodima i rashodima, primicima i izdacima na obrascu : PR-RAS
2. Izvještaj o obvezama na obrascu: OBVEZE
3. Bilješke.

Općina Gornja Stubica osnovana je 1993.godine, a obavlja poslove koji se odnose na uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i sport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području, te ostale poslove sukladno posebnim zakonima.

Općina Gornja Stubica na kraju obračunskog razdoblja 30. rujna 2024.g. imala je 10 zaposlenih.

Financijsko poslovanje izvršeno je u skladu s propisima i financijskim mogućnostima. Općina ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima.

Općinski načelnik Općine Gornja Stubica je Jasmin Krizmanić, dipl. ing. prometa koji zastupa Općinu i nositelj je izvršne vlasti. Financijske izvještaje sastavila je Nikolina Šalković, univ. bacc.oec. zaposlena na radnom mjestu voditeljice odsjeka za financije i proračun.

**Bilješke uz Izvještaj o prihodima i rashodima, primicima i izdacima- obrazac PR-RAS**

U izvještajnom razdoblju od 01.01.2024. do 30.09.2024. godine Proračun je izvršeni kako slijedi:

|  |  |  |
| --- | --- | --- |
| X678 | Ukupni prihodi i primici | 2.589.603,68 € |
| Y345 | Ukupni rashodi i izdaci | 4.134.883,03 € |
| Y005 | Manjak prihoda i primitaka | 1.545.279,35 € |
| 9221-9222 | Višak prihoda i primitaka- preneseni | 1.278.775,74 € |
| Y006 | Manjak prihoda i primitaka za pokriće u sljedećem razdoblju | 266.503,61 € |

**PRIHODI POSLOVANJA**

Prihodi poslovanja ostvareni su za 78,5% manje nego u istom izvještajnom razdoblju u 2023. godini. U 2023. godini provodili su se projekti koji se tiču sanacije u sklopu protupotresne obnove financirani sredstvima Fonda solidarnosti Europske unije, pa su i prihodi poslovanja bili puno veći.

**Bilješka broj 1:**

**611- porez i prirez na dohodak**- porez i prirez na dohodak najznačajniji je prihod u proračunu Općine. U izvještajnom razdoblju od 01.01.2024. do 30.09.2024. godine prihodovani je ukupni prihod od poreza i prireza na dohodak u iznosu od 1.350.463,29 € što je više za 9,8 % u odnosu na isto izvještajno razdoblje u 2023. godini zbog više priljeva sredstava na račun Općine. Konta 6111, 6112, 6113, 6114, 6115, 6117 knjižena su temeljem obavijesti FINE- izvještaja po vrstama poreza i prireza na dohodak.

**Bilješka broj 2:**

**613- porez na imovinu-** porezi na imovinu prihodovani su za 28,9 % više nego u istom izvještajnom razdoblju 2023. godine, a odnose se na porez na kuće za odmor i porez na promet nekretnina.

**Bilješka broj 3:**

**614- porezi na robu i usluge-** u razdoblju od 01.01.2024. do 30.09.2024. godine ukupno je naplaćeno 7.622,71 € poreza na potrošnju što je više za 3,5 % u odnosu na prethodnu godinu.

**Bilješka broj 4:**

**6331- tekuće pomoći proračunu iz drugih proračuna i izvanproračunskim korisnicima-** u navedenom izvještajnom razdoblju Općini su uplaćena sredstva za fiskalnu održivost dječjih vrtića u iznosu od 83.960,00 €, sredstva fiskalnog izravnanja u iznosu od 449.668,26 €, pomoć za manifestaciju „Susreti za Rudija“ u iznosu od 16.636,14 € i sredstva za refundaciju plaće za zajedničkog poljoprivrednog redara temeljem Sporazuma Gradova Donja Stubica i Oroslavje i općina Stubičke Toplice i Gornja Stubica u iznosu od 18.093,94 €.

**Bilješka broj 5:**

**6332- kapitalne pomoći proračunu iz drugih proračuna i izvanproračunskim korisnicima-** u izvještajnom razdoblju od 01.01.2024. do 30.09.2024. godine Općini su uplaćena sredstva od Krapinsko-zagorske županije u iznosu od 30.882,50 € za uređenje parka oko biste Rudolfa Perešina u centru Gornje Stubice.

**Bilješka broj 6:**

**641- prihodi od financijske imovine-** ukupno ostvareni prihodi od kamata na oročena sredstva i depozite po viđenju iznose 59,65 €. Ostvareni su u manjem iznosu nego u prethodnom izvještajnom razdoblju, a razlog tome su različita stanja novaca na žiro računu u trenutku obračuna kamata.

**Bilješka broj 7:**

**642- prihodi od nefinancijske imovine-** u izvještajnom razdoblju od 01.01.2024. do 30.09.2024. godine ostvareno je 17.209,25 € što je manje za 49,40 % u odnosu na isto izvještajno razdoblje u 2023. godini. Uplaćeno je manje prihoda od zakupa i iznajmljivanja imovine.

**Bilješka broj 8:**

**6512- županijske, gradske i općinske pristojbe i naknade-** ukupno ostvareni prihodi (prihodi od grobnih naknada, naknada za mrtvačnicu i ukop, prihodi vodovoda) u navedenom izvještajnom razdoblju u 2024. godine iznose 140.270,80 €, a ostvareni su za 71,1 % više nego u prethodnom izvještajnom razdoblju. Uplaćeno je više sredstava za naknadu za mrtvačnicu i ukop, za grobne naknade i prihode vodovoda Dobri Zdenci.

**Bilješka broj 9:**

**652- prihodi po posebnim propisima-** ostvareni su u iznosu od 13.395,48 €, što je manje za 16,2 % u odnosu na prethodno izvještajno razdoblje.

**Bilješka broj 10:**

**653- komunalni doprinosi i naknade-** u izvještajnom razdoblju od 01.01.2024. do 30.09.2024. godine ukupno ostvareni prihodi od komunalnih doprinosa i komunalnih naknada iznose 87.904,28 € što je više za 91,1 % u odnosu na prethodno izvještajno razdoblje. Naplaćeno je više komunalnih doprinosa i naknada za priključak, slale su se opomene za neplaćene račune.

**RASHODI POSLOVANJA**

**Bilješka broj 11:**

**311- plaće (bruto)-** ukupni rashodi za plaće u izvještajnom razdoblju od 01.01.2024. do 30.09. 2024. godine iznosili su 181.683,87 € što je više za 18,5% u odnosu na isto izvještajno razdoblje prethodne godine. Razlog povećanje rashoda je povećanje osnovice za obračun plaće zaposlenih u Općini.

**Bilješka broj 12:**

**3112- plaće u naravi-** ukupni rashodi za plaće u naravi u navedenom izvještajnom razdoblju 2024. godine iznosili su 11.546,11 € što je više za 113,9 % u odnosu na isto izvještajno razdoblje u prethodnoj godini. Tijekom lipnja zaposleni u Općini su išli na teambuilding u Sarajevo, a troškovi teambuildinga obračunati su kao plaće u naravi sa svim pripadajućim doprinosima i porezima.

**Bilješka broj 13:**

**313-doprinosi na plaće-** povećanje doprinosa za obvezno zdravstveno osiguranje zbog povećanja osnovice za obračun plaće zaposlenih.

**Bilješka broj 14:**

**321-naknade troškova zaposlenima-** povećanje rashoda za 26,5 % u odnosu na isto izvještajno razdoblje u 2023. godini. Najveće povećanje rashoda ostvareno je na kontu službena putovanja i ostale naknade troškova zaposlenih (korištenje privatnog automobila u službene svrhe).

**Bilješka broj 15:**

**322-rashodi za materijal i energiju-** povećanje rashoda za 103,2 % u odnosu na isto izvještajno razdoblje u 2023. godini. Razlog povećanja rashoda je povećanje cijena energije, uredskog materijala (tonera za printere i papira za kopiranje..). Najveće povećanje rashoda je na kontu uredski materijal i ostali materijalni rashodi zbog kupnje tonera za printere i ostalog potrebnog materijala (uredski papir, uredski registratori i ostalo). Povećani su i troškovi materijala i dijelova za tekuće i investicijsko održavanje (održavanje strojeva i opreme zbog kvarova, održavanje javne rasvjete zbog kvarova, materijal za održavanje lokalnog vodovoda Dobri Zdenci zbog kvarova, održavanje cesta..).

**Bilješka broj 16:**

**3231-usluge telefona, pošte i prijevoza-** povećanje rashoda za 38,4 % u odnosu na isto izvještajno razdoblje u 2023. godinu. Najveće povećanje odnosi se na poštarinu. Tijekom 2024. godine slale su se opomene za neplaćene računa za komunalnu naknadu, doprinos i groblje.

**Bilješka broj 17:**

**3232-usluge tekućeg i investicijskog održavanja-** povećanje rashoda za 385,7% u odnosu na isto izvještajno razdoblje u 2023. godini. Do povećanja rashoda došlo je zbog potrebe malčiranja bankina, malčiranja površina u vlasništvu Općine, održavanja cesta (dobava i ugradnja kamenog materijala), uslijed kvarova vodovoda Dobri Zdenci bilo je potrebno sanirati kvarove i iz navedenog razloga povećani su rashodi za usluge građevinsko strojnih radova.

**Bilješka broj 18:**

**3239-ostale usluge-** povećanje rashoda za 202,9 % u odnosu na isto izvještajno razdoblje u 2023. godini. U 2024. godini Općina je ugovorila uslugu čišćenje poslovnog prostora- Općine, obzirom da u Općini nije zaposlena spremačica.

**Bilješka broj 19:**

**329- ostali nespomenuti rashodi poslovanja**- povećanje za 51,8 % u odnosu na isto izvještajno razdoblje u 2023. godini, povećani je proračun za redovna sredstva koja Općina svaki mjesec isplaćuje TZ, povećani su troškovi za osiguranje osoba i imovine. Povećanje rashoda je i zbog povećanja osnovice za obračun plaće državnih dužnosnika (naknada za rad načelnika).

**Bilješka broj 20:**

**3431- bankarske usluge i usluge platnog prometa-** povećanje rashoda za 53,2% u odnosu na isto izvještajno razdoblje u 2023. godini.

**Bilješka broj 21:**

**352-subvencije trgovačkim društvima, zadrugama, poljoprivrednicima i obrtnicima izvan javnog sektora-** ukupni rashodi za subvencije u navedenom izvještajnom razdoblju iznosili su 28.200,55 €, bilo je manje isplata subvencija poljoprivrednicima i obrtnicima.

**Bilješka broj 22:**

**363-pomoći unutar općeg proračuna-** rashodi za pomoći unutar općeg proračuna povećani su za 45,1 % u odnosu na isto izvještajno razdoblje u prethodnoj godini i iznose 31.497,06 € (tekuće pomoći Javnoj vatrogasnoj postrojbi Zabok).

**Bilješka broj 23:**

**366-pomoći proračunskim korisnicima drugih proračuna-** ukupni rashodi za pomoći proračunskim korisnicima drugih proračuna (prijenosi za sufinanciranje dječjih vrtića) iznose 25.072,76 € i bilježe povećanje rashoda za 180,1 % u odnosu na isto izvještajno razdoblje u prethodnoj godini zbog poskupljenja ekonomske cijene vrtića.

**Bilješka broj 24:**

**367- prijenosi proračunskim korisnicima iz nadležnog proračuna za financiranje redovne djelatnosti -** ovdje su evidentirana sredstva isplaćena proračunskom korisniku Dječji vrtić Jurek. U izvještajnom razdoblju od 01.01.2024. do 30.09.2024. godine ukupno je isplaćeno 342.754,31 € što je više za 70,3 % u odnosu na isto izvještajno razdoblje u 2023. godini (za troškove plaća i smještaj djece u vrtić- dio iznosa koji sufinancira Općina, sukladno mjesečnim zahtjevima za isplatu sredstava koja Dječji vrtić Jurek šalje Općini). U 2024. godini u DV Jurek upisano je više djece nego u 2023. godini pa su i troškovi smještaja djece koji sufinancira Općina povećani, od 01.09.2024. mijenjala se ekonomska cijena dječjeg vrtića Jurek pa je došlo do povećanja rashoda. Tijekom kolovoza u DV Jurek provodili su se radovi strojarskih instalacija plina i grijanja koje je financirala Općina.

**Bilješka broj 25:**

**372 – ostale naknade građanima i kućanstvima iz proračuna-** u navedenom izvještajnom razdoblju Općina je isplatila sveukupno 124.951,39 €. Na navedenim kontima knjiže se isplate stipendija i školarina, sufinanciranje logopeda, podmirenje troškova stanovanja, sufinanciranje pomagača u nastavi, nabava školskih knjiga, pomoć za novorođenu djecu..

**Bilješka broj 26:**

**381– tekuće donacije-** Općina je isplatila redovna sredstva za rad Sportskoj zajednici, Crvenom križu, političkim strankama i udrugama u sveukupnom iznosu od 152.775,45 €.

**Bilješka broj 27:**

**92211-višak prihoda poslovanja- preneseni-** iznosi 1.278.775,74 €. Na navedenom kontu knjižena je korekcija početnih stanja obveza.

**PRIHODI OD NEFINANCIJSKE IMOVINE**

**Bilješka broj 28:**

**721-prihodi od prodaje građevinskih objekata-** u izvještajnom razdoblju nije bilo ostvarenih prihoda od prodaje građevinskih objekata.

**RASHODI ZA NABAVU NEFINANCIJSKE IMOVINE**

**Bilješka broj 29:**

**421-građevinski objekti-** ukupni rashodi za građevinske objekte u izvještajnom razdoblju 2024. godine iznose 250.797,23 €, a odnose se na radove i stručni nadzor na modernizaciji i asfaltiranju NC 1-022 Ulica Augusta Šenoe, radove i stručni nadzor na sanaciji ceste NC 1-012 Mikulci. Sinkovići- Horvatinčići, projektnu dokumentaciju za sanaciju klizišta u naselju Pošteki, projektnu dokumentaciju za sanaciju klizišta NC 1-004 Sovići- Crkva- Bosaki, projektu dokumentaciju za dječja igrališta (Modrovec, Dobri Zdenci, nasuprot Općine), projektnu dokumentaciju za cestu Sekirevo selo- Karivaroš- Sveti Matej NC 2-099, za izmjenu glavnog projekta izgradnje nogostupa NC 1-023 Ulica Tituša Brezovačkog. Rashodi su jako smanjeni u odnosu na prethodnu godinu (u 2023. godini u istom izvještajnom razdoblju provodili su se projekti sanacije cesta od posljedica potresa financirani iz Fonda solidarnosti EU).

**Bilješka broj 30:**

**422- postrojenja i oprema- -** Općina je u izvještajnom razdoblju od 01.01.2024. do 30.09.2024. godine kupila traktorsku kosilicu, tv, računala, printer i uredski namještaj za uređenje prostora za komunalnu redarku.

**PRIMICI OD FINANCIJSKE IMOVINE I ZADUŽIVANJA**

**Bilješka broj 31:**

U izvještajnom razdoblju Općina je dogovorila kredit u iznosu od 300.00,00 € u suradnji s PBZ-om za financiranje tekućeg poslovanja.

**IZDACI ZA FINANCIJSKU IMOVINU I OTPLATU ZAJMOVA**

**Bilješka broj 32:**

**544- otplata glavnice primljenih kredita i zajmova od kreditnih i ostalih financijskih institucija izvan sektoru-** Općina je u izvještajnom razdoblju od 01.01.2024. do 30.09.2024. otplatila dio glavnice u iznosu od 1.567.795,47 € za kratkoročni kredit za sanaciju cesta od posljedica potresa, a koji je u konačnici financirani iz Fonda solidarnosti EU i dio iz vlastitih sredstava, 150.000,00 € za kredit za financiranje tekućeg poslovanja i 26.303,07 € za dugoročni kredit za gradnju DV Jurek.

**Bilješka broj 33:**

**547- otplata glavnice primljenih zajmova od drugih razina vlasti-** izvršena je otplata nedostajućih sredstva koja su dobivena iz državnog proračuna, a za godišnje prijave poreza i izvršena je otplata glavnice za beskamatni kredit iz državnog proračuna za sanaciju šteta od potresa.

**Bilješka broj 34:**

**19- rashodi budućih razdoblja i nedospjela naplata prihoda**- na navedenom kontu knjižena je plaća za rujan 2024.

**Bilješke uz izvještaj o obvezama**

**Bilješka broj 35:**

Stanje obveza na početku izvještajnog razdoblja iznosilo je 2.561.979,48 € dok je povećanje obveza u izvještajnom razdoblju iznosilo 2.750.625,48 €. Podmirene obveze u toku izvještajnog razdoblja iznosile su 4.095.087,84 €, pa je stanje obveza na kraju izvještajnog razdoblja 1.217.517,12 €. Od toga iznosa, 195.500,49 € je dospjelih obveza, a preostalih 1.022.016,63 € je nedospjelo.

Dospjele obveze čine obveze za materijalne rashode, obveze za financijske rashode, obveze za subvencije, obveze za povrat pomoći unutar općeg proračuna po protestiranim jamstvima, obveze za naknade građanima i kućanstvima te obveze za nabavu nefinancijske imovine.

Nedospjele obveze čine obveze za rashode poslovanja, obveze za nabavu nefinancijske imovine i obveze za financijsku imovinu- otplatu kredita:

1. PBZ kredit- gradnja dječjeg vrtića Jurek: 298.101,74 €
2. PBZ kredit- financiranje tekućeg poslovanja i obveze za prekoračenje po žiro-računu: 208.502,41 €
3. Državni proračun- beskamatni zajam za sanaciju od posljedica potresa: 174.198,67 €
4. Obveze za zajmove iz državnog proračuna: u pretplati za 0,01 €.

Sve obveze planiraju se podmiriti sukladno financijskim mogućnostima tijekom 2024. godine, dok će se obveze za financijsku imovinu (kredite) podmirivati sukladno otplati glavnice i kamata.

Popis sudskih sporova u tijeku: slučaj Šimunić, Vrhovni sud RH.

U Gornjoj Stubici, 09.10.2024.

Osoba za kontaktiranje: Načelnik: Jasmin Krizmanić, dipl. ing. prometa

Nikolina Šalković

Telefon za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

049/289-687